CELEX: 62012TN0488
Language: sk
Date: 2012-11-12 00:00:00
Title: Vec T-488/12: Žaloba podaná 12. novembra 2012 — CITEB a Belgo-Metal/Parlament

12.1.2013   
            
            
               SK
            
            
               Úradný vestník Európskej únie
            
            
               C 9/42
            
         Žaloba podaná 12. novembra 2012 — CITEB a Belgo-Metal/Parlament
   (Vec T-488/12)
   2013/C 9/76
   Jazyk konania: francúzština
   
      Účastníci konania
   
   
      Žalobcovia: Cit Blaton SA (CITEB) (Schaerbeek, Belgicko) a Belgo-Metal (Wetteren, Belgicko) (v zastúpení: R. Simar, avocat)
   
      Žalovaný: Európsky parlament
   
      Návrhy
   
   Žalobcovia navrhujú, aby Všeobecný súd:
   
               —
            
            
               určil, že žaloba o neplatnosť je prípustná,
            
         
               —
            
            
               zrušil rozhodnutie, ktorým Generálne riaditeľstvo infraštruktúry a logistiky Európskeho parlamentu 7. septembra 2012 zamietlo ponuku žalobcov a zadalo zákazku inému uchádzačovi, o ktorom boli žalobcovia informovaní listom zo 7. a z 18. septembra 2012,
            
         
               —
            
            
               zaviazal Európsky parlament na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú dva žalobné dôvody.
   
               1.
            
            
               Prvý žalobný dôvod je založený na porušení článkov 89 ods. 1 a 2 a 92 finančného nariadenia (1), článku 135 ods. 1 a 5 vykonávacieho nariadenia (2) a článku 49 smernice 2004/18 (3), ako aj na porušení zásad hospodárskej súťaže, transparentnosti, rovnosti, proporcionality a presnosti tým, že napadnuté rozhodnutie neobsahovalo správu vypracovanú hodnotiacim výborom predstavujúcu dôvod rozhodnutia, a tak neumožnilo žalobcom overiť, či vybraná ponuka spĺňala podmienky.
            
         
               2.
            
            
               Druhý žalobný dôvod založený na zjavne nesprávnom posúdení a porušení povinnosti odôvodnenia článku 100 ods. 2 finančného nariadenia, zadávacích podkladov a ustanovení upravujúcich zadávanie zákazky, keďže napadnuté rozhodnutie nebolo podrobne a adekvátne odôvodnené, pretože neobsahovalo informácie zo správy hodnotiaceho výboru.
            
         
      (1)  Nariadenie Rady (ES, EURATOM) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, s. 1; Mim. vyd. 01/004, s. 74).
   
      (2)  Nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 357, s. 1; Mim. vyd. 01/004, s. 145).
   
      (3)  Smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. ES L 134, s. 114; Mim. vyd. 06/007, s. 132).